**Boris Malagurski** (Subotica, 11. avgust 1988.), srpsko-kanadski filmski režiser, producent, scenarista, televizijski voditelj i aktivist, poznat po nadimku "srpski Majkl Mur".

Biografija
----------

Boris, sin prof. dr Branislava Malagurskog i Slavice Malagurski, odrastao je u Subotici, na severu Srbije. U intervjuu za praški kulturni i politički magazin *Literární noviny*, Boris Malagurski je rekao da njegovo poreklo potiče iz poljskog grada Mała Góra, dodavši da se u 17. veku vojnik iz tog grada borio pod komandom Jana III. Sobjeskog protiv Turaka u bici kod Sente i nakon toga odlučio da ostane u Subotici.

2005. godine je emigrirao je u Kanadu i napravio dokumentarni film o svom odlasku iz Srbije koji je nazvao *The Canada Project*. Film je prikazan na Radio-televiziji Srbije u okviru emisije Mire Adanje-Polak. U Kanadi je Malagurski organizovao proteste protiv proglašenja nezavisnosti Kosova 2008. godine i dobio je podršku kanadskog novinara Scott Taylora i irske diplomatkinje Mary Walsh u pravljenju dokumentarnog filma o ljudskim pravima na Kosovu.

Karijera
--------

2010. godine, dnevne novine Politika dale su Malagurskom nadimak "srpski Majkl Mur", koji su prihvatili mnogi drugi mediji.

### Film

*Kosovo: Can You Imagine?*2009. godine, Malagurski je snimio dokumentarni film o Srbima koji žive na Kosovu i Metohiji i o manjku ljudskih prava koje imaju na početku 21. veka. U filmu su intervjuisani bivši kanadski general Lewis MacKenzie, bivši kanadski ambasador u Jugoslaviji James Byron Bissett, bivši zvaničnik UNMIK-a John Hawthorne i ekonomist Michel Chossudovsky.
*The Weight of Chains*2010. godine, Malagurski je snimio dokumentarni film "Težina lanaca" koji analizira ulogu Sjedinjenih Američkih Država, NATO-a i Evropske unije u raspadu Jugoslavije. U filmu su intervjuisani Branislav Lečić, Veran Matić, Vlade Divac, John Perkins, Lewis MacKenzie, James Byron Bissett, John Bosnitch, Michel Chossudovsky, Jadranka Reihl-Kir, Rade Aleksić, Vesna Levar i drugi. Film je prikazan u bioskopima širom Australije, Kanade, SAD i Srbije, na festivalima i na TV mrežama RT i Eurochannel.
*The Presumption of Justice*2012. godine, Malagurski je ko-režirao (sa Ivanom Rajović) dokumentarni film "Pretpostavka pravde" koji se bavi stradanjem francuskog navijača Brisa Tatona u Beogradu 2009. godine, kao i navodnih propusta u sudskom procesu u Srbiji koji je vođen povodom toga. Televizijska premijera filma je bila u aprilu 2013. godine u okviru emisije "Revolucija" na Happy TV u kojoj je gostovao i čovek koji je tvrdio da je svedok incidenta, ali nikada nije pozvan da svedoči pred sudom.
*Belgrade*Boris Malagurski intervjuiše Novaka Đokovića za film o Beogradu 2013. godine, Malagurski je snimio film "Beograd", dokumentarni film o glavnom gradu Srbije, koji je premijerno prikazan 19. oktobra 2013. godine u Sava Centru. i emitovan na RTS-u 20. oktobra 2014. godine. U filmu su intervjuisani mnogi poznati Beograđani, uključujući i tenisera Novaka Đokovića.
*The Weight of Chains 2*2014. godine je premijerno prikazan novi dokumentarni film Malagurskog "Težina lanaca 2" u okviru Montecasino filmskog festivala u Johanezburgu, Južnoafričkoj Republici U filmu su intervjuisani Noam Chomsky, Oliver Stone, Carla Del Ponte, Mlađan Dinkić, Vuk Jeremić, Ivo Josipović, Miroslav Lazanski, Slavko Kulić, Michael Parenti, R. James Woolsey i drugi. Film se bavi temom posledica neoliberalnih reformi na politiku, ekonomiju, vojsku, kulturu, obrazovanje i medije na prostoru bivše Jugoslavije
### Televizija

Od 2013. do 2015. godine Malagurski je bio urednik i voditelj "Revolucije", sedmične TV emisije na Happy TV. Emisija je sadržala dokumentarne segmente i intervjue sa zvaničnicima, stranim i domaćim ekspertima, kao i običnim građanima Srbije. Happy TV nije saopštila zvaničan razlog ukidanja emisije.

Malagurski se ponekad pojavljuje kao dopisnik TV mreže RT, na kojoj govori o temama vezano za prostor Balkana.

Aktivizam
---------

Oktobra 2011. godine, Malagurski je prikazao svoj film "Težina lanaca" na barikadama na Jarinju na administrativnom prelazu između Kosova i Centralne Srbije, što je izjavio da je bio znak podrške Srbima koji se bore za svoja prava u pokrajini.

Juna 2012. godine, Malagurski je učestvovao u protestu ispred zgrade Radio-televizije Srbije na kojem se zahtevao kraj "organizovanog medijskog mraka" u Srbiji i emitovanje filma "Težina lanaca" na javnom servisu Srbije. Pred više stotina demonstranata, Malagurski je rekao da je Aleksandar Tijanić, tadašnji generalni direktor RTS-a, njemu rekao da iako je "Težina lanaca" dobio pozitivnu ocenu, ne može da se prikaže na RTS-u zato što je prethodno prikazan na Happy TV. Malagurski je tvrdio da su prikazani samo segmenti iz filma, ne i ceo film, što je potkrepio potvrdom iz Happy TV.

Objavljena dela
---------------

### Filmografija

* The Canada Project (2005)
* *Kosovo: Can You Imagine?* (2009)
* *The Weight of Chains* (2010)
* *The Presumption of Justice* (2012)
* *Belgrade* (2013)
* *The Weight of Chains 2* (2014)

### Televizijske emisije

* *Revolucija* (2013-2015)

Festivali i nagrade
-------------------

* Mladi autori Evrope, 2005 - za "The Canada Project", *Međunarodni filmski festival*, Palić, Srbija
* Najbolji film, 2009 - za "Kosovo: Can You Imagine?", *BC Days Documentary Film Festival*, Vancouver, Kanada
* Pobednik, Srebrna palma, 2009 - za "Kosovo: Can You Imagine?", *Mexico International Film Festival*, Rosarito, Meksiko
* Zvanična selekcija, 2009 - za "Kosovo: Can You Imagine?", *BridgeFest International Film Festival*, Istočno Sarajevo, Bosna i Hercegovina
* Zvanična selekcija, 2011 - za "The Weight of Chains", *BELDOCS Međunarodni festival dugometražnog dokumentarnog filma*, Beograd, Srbija
* Zvanična selekcija, 2011 - za "The Weight of Chains" *Raindance Film Festival*, London, Ujedinjeno Kraljevstvo
* Zvanična selekcija, 2011 - za "The Weight of Chains", *Moving Images Film Festival*, Toronto, Kanada
* Zvanična selekcija, 2011 - za "The Weight of Chains", *International Festival of New Latin American Cinema*, Havana, Kuba
* Zvanična selekcija, 2011 - za "The Weight of Chains", *Ann Arbor Docu Fest*, Ann Arbor, SAD

Kritike
-------

Toni Ti, u veb magazinu *Brightest Young Things* napisao je da film "Težina lanaca" načinje mnogo tema o kojima javnost možda nije obaveštena, ali da se koristi sarkastičnim tonom, isuviše amaterskim za tako ozbiljnu tematiku. Vladislav Panov u magazinu *Pečat* tvrdi da je film "Težina lanaca" vrlo uverljiv i da je Malagurski otkrio prave uzroke raspada Jugoslavije, uperivši prst na Vašington, velike američke korporacije i domaće grupacije poput G17 plus. Istoričar Predrag J. Marković rekao je da je film veoma važan i da govori jezikom koji je razumljiv ljudima na zapadu, te da autor predstavlja kompleksan problem, uspešno se distancirajući od domaćih aktera.Konstantin Kilibarda smatra da Malagurski pokušava da minimizira ulogu srpskih lidera u raspadu Jugoslavije. Prema Emilu Živadinoviću, u filmu "Težina lanaca" Malagurski pokušava da revidira ulogu Srbije u ratovima 1990-ih godina, ubeđujući gledaoce da su Jugoslaviju rasturile moćne kompanije, dok im se Srbija na čelu sa Miloševićem suprotstavljala. Film je naišao na negativnu kritiku i kod Zijada Burgića zbog davanja prostora negatorima genocida u Srebrenici, poput Srđe Trifkovića.

Prema Dariju Hajriću i Milici Jovanović, Malagurski u filmu "Pretpostavka pravde" dovodi u pitanje presudu po kojoj je Bris Taton ubijen i tvrdi da je reč o nesrećnom ishodu tuče među fudbalskim navijačima, uz prizivanje stranog faktora i antisrpskih interesa. Oni smatraju da se osnovna premisa filma temelji na odbrani Tatonovih ubica tokom suđenja i kasnijih žalbi, prema kojoj je proces trpeo "ogroman pritisak" iz inostranstva zbog kojeg su istraga, tok suđenja i konačne presude protiv 14 navijača Partizana bili "nepravični".

Dubravka Lakić u kritici "Težine lanaca 2" koja je objavljena u Politici, piše da "nije neophodno da se sa Malagurskim ideološki složite da biste uočili kako je on nesporno napravio punokrvan i za naše kinematografske uslove nenadmašan dokumentarni film. Uzbudljiv i dinamičan."

Kontroverze
-----------

Tokom snimanja svoje emisije "Revolucija" za srbijansku Happy TV Boris Malagurski je intervjuisao Vesnu Kostić iz kancelarije Svetske banke u Beogradu. Nakon emitovanja, Vesna Kostić je napisala žalbu Udruženju novinara Srbije, tvrdeći da je Malagurski falsifikovao razgovor sa njom. Prema njenim rečima, Malagurski je njen odgovor na jedno pitanje "nalepio" kao odgovor na sasvim drugo pitanje. Kostić je u svom pismu UNS-u ocenila da je reč o "svesnom falsifikatu" i povredi novinskog etičkog kodeksa. Malagurski je odbacio optužbe uz tvrdnju da nije ništa falsifikovao, već da je Kostić ili zaboravila kako je odgovarala na pitanja ili je imala loše namere. Takođe joj je ponudio da pokaže nemontiran materijal iz intervjua da dokaže da je u pravu, na šta Kostić nije odgovorila.

U martu 2014. godine trojica mladića su pred Višim sudom u Beogradu osuđena na kazne od po godinu dana zatvora, tri godine uslovno, po krivičnoj prijavi Borisa Malagurskog za navodne pretnje koje su pisali na zatvorenom delu internet foruma, reagujući na njegov film *Pretpostavka pravde* kojim se osporava sudska presuda navijačima FK Partizan za ubistvo Brisa Tatona u Beogradu. Malagurskog i sudsku presudu su kritikovali Milica Jovanović, i Dario Hajrić na portalu Peščanik, dok je Malagurski odgovorio na optužbe u magazinu Vreme i na portalu Nova srpska politička misao. Istoričar Čedomir Antić je kritikovao optužbe na račun Malagurskog u Politici.

Izvori
------

1. 1 2  Boris Malagurski: Osetite dušu Beograda Arhivirano 2015-04-06 na Wayback Machine-u Story.rs
2. 1 2  Mladi reditelj, scenarista i producent Boris Malagurski RTS.rs
3. 1 2  Malagurski: Otpor je stvar zdravog razuma Nezavisne novine
4. 1 2  Revolucija Borisa Malagurskog na TV Hepi Arhivirano 2015-09-24 na Wayback Machine-u Story.rs
5. ↑  Boris Malagurski: Vreme je da se mladi probude! NaDlanu.com
6. 1 2  Dobri ljudi u zlim vremenima Politika.rs
7. ↑  „Vítejte v Kosovu, vaše auto je už tady!" Literární noviny
8. ↑  Mira Adanja-Polak i Vi 5. jun 2005
9. ↑  Boris Malagurski: Vlast zaboravlja narod Kosmeta Arhivirano 2015-04-02 na Wayback Machine-u Naslovi.net
10. ↑  New documentary by the Serbian Michael Moore Arhivirano 2014-11-29 na Wayback Machine-u Press newspaper
11. ↑  Malagurski: Otpor je stvar zdravog razuma ("Srpski Majkl Mur") Nezavisne.com
12. ↑  The Weight of Chains Tickets, Piccadilly Cinema, WA
13. ↑  WEIGHT OF CHAINS - ADELAIDE Tickets, ALACE NOVA CINEMA, SA
14. ↑  WEIGHT OF CHAINS - Cinema NOVA, VIC
15. ↑  WEIGHT OF CHAINS - SYDNEY Tickets, Chauvel Cinema, NSW
16. ↑  Težina lanaca u domaćim bioskopima B92
17. ↑  The Weight of Chains Past Screenings Arhivirano 2015-04-29 na Wayback Machine-u WeightOfChains.com
18. ↑  The Weight of Chains on RT
19. ↑  The Weight of Chains on Eurochannel
20. ↑  Film o Brisu Tatonu Politika.rs
21. ↑  Drugačija istina o stradanju Brisa Tatona Arhivirano 2015-04-02 na Wayback Machine-u PressOnline.rs
22. ↑  Beograd, domaći film RTS.rs
23. 1 2  Svetska premijera "Težine lanaca 2" u okviru filmskog festivala Montekasino Arhivirano 2015-01-21 na Wayback Machine-u Tanjug.rs
24. ↑  Nema povlačenja, nema predaje Politika
25. ↑  The Weight of Chains 2 Arhivirano 2015-02-17 na Wayback Machine-u About
26. ↑  Malagurski: Uz puno truda bolje sutra može da se ostvari Večernje novosti
27. 1 2  „Revolucija otkazana". Arhivirano iz originala na datum 2015-02-10. Pristupljeno 2015-04-01.
28. ↑  Malagurski: It's time to sober up Večernje novosti
29. ↑  RT: "KFOR će prekoračiti mandat" B92.net
30. ↑  Tear gas at the barricades: NATO sprays Serb protests RT.com
31. ↑  Clashes on Serbia-Kosovo border: 11 wounded RT.com
32. ↑  Violence looms in Kosovo - UNSC buries head in the sand RT.com
33. ↑  "Težina lanaca" na Jarinju Politika
34. ↑  Bojimo se Beograda, ne KFOR-a Pravda
35. ↑  Protest ispred RTS-a RTS
36. ↑  RTS odbio da prikaže film Težina lanaca Kurir
37. ↑  Young European Filmmakers Arhivirano 2008-03-09 na Wayback Machine-u Palić International Film Festival, 2005
38. ↑  New Serbian documentary festival: human rights, athletes, and more Arhivirano 2012-10-16 na Wayback Machine-u The Georgia Straight, Craig Takeuchi, March 11, 2009
39. ↑  RTV - Film Borisa Malagurskog nagrađen na festivalu u Meksiku, Radio Televizija Vojvodine
40. ↑  Film Borisa Malagurskog nagrađen na festivalu u Meksiku Arhivirano 2011-10-03 na Wayback Machine-u, Glas Srbije
41. ↑  Težina lanaca: Kritika uloge NATO, EU i SAD i raspadu SFRJ Arhivirano 2011-09-10 na Wayback Machine-u BELDOCS 2011
42. ↑   Arhivirano 2014-11-04 na Wayback Machine-u Raindance Film Festival 2011
43. ↑  „Radio Television Serbia | The Weight of Chains in London". Arhivirano iz originala na datum 2011-11-26. Pristupljeno 2015-04-01.
44. ↑  MIFF Schedule Arhivirano 2011-12-21 na Wayback Machine-u End of World Showcase
45. ↑  "El peso de las cadenas" Arhivirano 2012-04-04 na Wayback Machine-u Festival Internacional Del Nuevo Cine Latinoamericano
46. ↑  Ann Arbor Docu Fest: The Weight of Chains Arhivirano 2012-04-25 na Wayback Machine-u AnnArbor.com
47. ↑  Tony Ti - Brightest Young Things
48. ↑  Film o demokratskom ropstvu Pecat Magazine online
49. ↑  „Screening at FMK". Arhivirano iz originala na datum 2014-11-29. Pristupljeno 2015-04-01.
50. ↑  „The Weight of Chains - Konstantin Kilibarda". Arhivirano iz originala na datum 2013-09-22. Pristupljeno 2015-04-01.
51. ↑  „MojaKritika: Emil Živadinović, 2012". Arhivirano iz originala na datum 2014-01-29. Pristupljeno 2014-04-04.
52. ↑  Laži, šutnja, video trake
53. 1 2  [ Dario Hajrić, Uvrede i pppodmetanja
54. 1 2  Milica Jovanović, Parodija pravde
55. ↑  Gde smo mi u ovoj priči Politika.rs
56. ↑  Pismo Kancelarije Svetske banke u Srbiji UNS-u
57. ↑  Boris Malagurski odgovor Facebook stranica Borisa Malagurskog
58. ↑  Malagurski Vreme
59. ↑  Polemike | Akademski huligani - kako "građanska Srbija" poziva na linč Boris Malagurski, NSPM.rs
60. ↑  Malagurski Politika.rs

Vanjske veze
------------

***Boris Malagurski*** na Wikimedijinoj ostavi

* Zvanična stranica Borisa Malagurskog